Το σπίτι είναι πολύ όμορφο,καθαρό και με καταπληκτική θέα στη θάλασσα. Όταν μπήκαμε εντυπωσιαστήκαμε. Το σπίτι ήταν ζεστό με όλα τα φώτα αναμμένα και η Κλεοπατρα μας υποδέχτηκε με φιλόξενη διάθεση, με φαγητό,ρακί και κρασί. Επισης μας εξήγησε για το που μπορούμε να πάμε στην γύρω περιοχή. Οι δρόμοι είναι ασφαλτωστρωμενοι και μπορέσαμε να κάνουμε βόλτες στην γύρω φύση που ήταν πολύ όμορφη μέσα στο χειμώνα. Μαγειρέψαμε στο σπίτι αλλά μπορούσαμε να φάμε και στην ταβέρνα της πλατείας, η οποία είναι πολύ κοντά στο σπίτι όπως και το σούπερ μάρκετ που ήταν ανοιχτό. Πράγματι το σπίτι έχει πολύ επιτυχημένο φωτισμό. Αυτό που δεν θα ξεχάσουμε ποτέ είναι η μαγική ατμόσφαιρα το βράδυ με το αναμμένο τζάκι και τα αναμμένα φωτάκια στις εσοχές των πέτρινων τοίχων. Είναι μια εικόνα που θα μείνει για πάντα στο μυαλό μας γιατί μας μάγεψε,μας ξεκούρασε και γέμισε την ψυχή μας ομορφιά. Αυτό σε συνδυασμό με τη θάλασσα που βλέπαμε την ημέρα μας έκανε να περάσουμε υπέροχα. Θα το επισκεφτούμε σίγουρα και το καλοκαίρι.
Σε ευχαριστούμε πολύ Κλεοπατρα.